Ba ba ithutang ka lefatshe ba akanya gore bogologolo, karolo nngwe ya kontinente e ne ya sutela kwa bokone mme ya thulana le kontinente ya Asia. Seno se ne sa baka gore dikarolo tse dikgolo tsa maje a kafa tlase a gosomane mme seno sa dira gore boalo jwa lefatshe bo ye kwa godimo mme ga bopega dithaba tsa Himalaya. Bangwe ba dumela gore go thulana gono ga dikontinente go bakile gape diphatlha tse di boteng kwa Siberia. Nngwe ya diphatlha tseno jaanong e bidiwa Baikal Rift. Fa nako e ntse e ya, mmu o o gogotsweng o ne wa tswa mo dithabeng tseno mme wa tlatsa phatlha eno ka motlhaba o o fetang dikilometara di le supa. Metsi a ne a e tlatsa go fitlha kwa godimo go dira Letsha la Baikal. Jaanong go na le dinoka tse di fetang 300 le melatswana e e tshelang mo letsheng leno, mme ke e le nngwe fela e e tswang mo letsheng leno.